***** ΚΑΝΟΝΙΣΜΟΣ (ΕΟΚ) αριθ. 1010/89 ΤΟΥ ΣΥΜΒΟΥΛΙΟΥ της 17ης Απριλίου 1989 για την τροποποίηση του κανονισμού (ΕΟΚ) αριθ. 1035/72 περί κοινής οργανώσεως αγοράς στον τομέα των οπωροκηπευτικών ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 43, την πρόταση της Επιτροπής, την γνώμη του Ευρωπαϊκού Κοινοβουλίου (1), Εκτιμώντας: ότι το άρθρο 21 παράγραφος 1 του κανονισμού (ΕΟΚ) αριθ. 1035/72 (2), όπως τροποποιήθηκε τελευταία από τον κανονισμό (ΕΟΚ) αριθ. 789/89 (3), προβλέπει τις δυνατότητες σύμφωνα με τις οποίες τα προϊόντα, που αποσύρονται από την αγορά στο πλαίσιο των άρθρων 15β και 18 ή που αγοράζονται σύμφωνα με τις διατάξεις των άρθρων 19 και 19α του εν λόγω κανονισμού, μπορούν να διατεθούν· ότι ο κανονισμός (ΕΟΚ) αριθ. 223/88 (4), που τροποποιεί τον κανονισμό (ΕΟΚ) αριθ. 1035/72, προσέθεσε τα νεκταρίνια και τα brugnons στον κατάλογο των προϊόντων που υπάγονται στο καθεστώς τιμών και παρεμβάσεων· ότι τα νεκταρίνια και τα brugnons, που αποσύρονται από την αγορά ή που αγοράζονται σύμφωνα με τον κανονισμό (ΕΟΚ) αριθ. 1035/72, θα πρέπει να μπορούν να διατίθενται, όπως και διατίθενται,όπως τα ροδάκινα, με μεταποίηση σε αλκοόλη· ότι είναι αναγκαίο, για το σκοπό αυτό, να τροποποιηθεί το άρθρο 21 παράγραφος 1 στοιχείο β) πρώτο εδάφιο του εν λόγω κανονισμού· ότι το άρθρο 2 του κανονισμού (ΕΟΚ) αριθ. 1035/72 προβλέπει τον καθορισμό κοινών κανόνων ποιότητας για ορισμένο αριθμό προϊόντων που διατίθενται στο εμπόριο μέσα στην Κοινότητα ή που αποστέλλονται σε τρίτες χώρες· ότι τα ακτινίδια αποτελούν ήδη αντικείμενο σημαντικών συναλλαγών στην Κοινότητα και με τις τρίτες χώρες· ότι είναι, κατά συνέπεια, επιθυμητό να καθορισθούν κοινοί κανόνες ποιότητας για το προϊόν αυτό· ότι η εφαρμογή των κανόνων αυτών θα πρέπει να έχει σαν σκοπό την εξάλειψη από την αγορά των προϊόντων μη ικανοποιητικής ποιότητας, τον προσανατολισμό της παραγωγής κατά τρόπο που να ικανοποιεί τις απαιτήσεις των καταναλωτών και τη διευκόλυνση των εμπορικών σχέσεων βάσει ενός θεμιτού ανταγωνισμού, συνεισφέροντας κατά τον τρόπο αυτό στη βελτίωση της αποδοτικότητας της παραγωγής· ότι θα πρέπει, για το σκοπό αυτό, να προστεθούν τα ακτινίδια στον κατάλογο του παραρτήματος Ι του εν λόγω κανονισμού, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Ο κανονισμός (ΕΟΚ) αριθ. 1035/72 τροποποιείται ως εξής: 1. Στο άρθρο 21 παράγραφος 1 στοιχείο β), πρώτο εδάφιο μετά από τον όρο «ροδάκινα» προστίθενται οι όροι «καθώς και τα νεκταρίνια και brugnons». 2. Στο παράρτημα Ι, ο όρος «Ακτινίδια» προστίθεται στη στήλη « Φρούτα». Άρθρο 2 Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Λουξεμβούργο, 17 Απριλίου 1989.

[Source: multi_eurlex | Tokens: 2570]